Lietuvos centrinė kredito unija

Lietuvos centrinė kredito unija (LCKU) – pirmoji ir didžiausia centrinė unija Lietuvoje, vienijanti 44 iš 58 kredito unijų, daugiau negu 100 klientų aptarnavimo vietų tinklą visoje šalies teritorijoje. LCKU teisės aktais priskirta pareiga palaikyti savo narių kredito unijų likvidumą, užtikrinti jų mokumą, stebėti ir tikrinti jų prisiimamą riziką. Taip sustiprinamas kredito unijų veiklos priežiūros modelis, nes Lietuvos bankas prižiūri tiek atskiras kredito unijas, tiek LCKU prižiūrimą LKU kredito unijų grupę.

LCKU ir LKU kredito unijų grupė priklauso bendrai mokėjimų eurais erdvei – SEPA. Taip pat vykdant veiklą glaudžiai bendradarbiaujama su Lietuvos ir tarptautiniais partneriais: VĮ „Indėlių ir investicijų draudimas“, nacionalinis plėtros bankas ILTE, Europos investicijų fondas (EIF), „Helenos“, Europos tarybos vystymo bankas ir kt.

Adresas: Savanorių pr. 363B–201, LT-51480, Kaunas.

SWIFT kodas: LCKULT22.

 Nariai 
Šiuo metu Lietuvos centrinei kredito unijai priklauso 44 narės kredito unijos, kurios kartu sudaro per 100 klientų aptarnavimo vietų tinklą ir vienija daugiau nei 130 tūkstančių narių visoje LietuvojeLKU kredito unijų grupės statistika . Visos kartu šios kredito unijos sudaro LKU kredito unijų grupę.

Iš viso Lietuvoje veikia 58 kredito unijosLietuvos banko duomenys  .

 Veiklos rodikliai 
2025 m. gruodžio 31 d. duomenimis, fiksuoti šie Lietuvos centrinės kredito unijos veiklos rodikliai:

 Turtas – 414,02 mln. Eur.
 Grynasis pelnas – 2,93 mln. Eur.

2025 m. gruodžio 31 d. duomenimis, fiksuoti šie konsoliduotos LKU kredito unijų grupės veiklos rodikliai:

 Bendras turtas – 1,23 mlrd. Eur.
 Grynasis pelnas – 11,03 mln. Eur.
 Paskolų portfelis – 958,73 mln. EurLCKU finansinės ataskaitos  .

 Istorija 
Sugriuvus Sovietų Sąjungai, Desjardins kredito unijų judėjimo tarptautinės plėtros skyriaus „Développement International Desjardins“ (Kanada) atstovų žvilgsniai nukrypo postsovietinių valstybių link. Organizaciją ypač sudomino Baltijos šalys. Kanados lietuviai buvo aktyvūs kredito unijų judėjimo puoselėtojai ir įžvelgė, kad paprastam valstybės piliečiui gauti paskolą Lietuvoje buvo itin sunku.

1994 m. veiklą Lietuvoje pradėjo Desjardins kredito unijų judėjimo Tarptautinis skyrius, atidarydamas „Société de Développement International Desjardins“ (SDID) atstovybę Kaune. SDID parengė trejų metų projektą kredito unijų Lietuvoje įkūrimui. Tais metais iš Kanados į Lietuvą atvyko projekto vadove paskirta tautietė Regina Piečaitienė. Kredito unijų projekto vykdymui trejiems metams finansavimą suteikė Kanados tarptautinės plėtros agentūra (CIDA) ir Atviros Lietuvos fondas.

Pirmasis Kredito unijų įstatymas buvo priimtas 1995 m. vasarį, o 1995 m. kovo 24 d. pasirašytas Lietuvos Respublikos Prezidento Algirdo Brazausko. Tais pačiais metais veiklą pradėjo ir pirmoji kredito unija Lietuvoje.

2002 m. lapkričio 28 d. Lietuvos banko valdybos posėdyje Lietuvos centrinei kredito unijai (LCKU) buvo išduota veiklos licencija. Su LCKU įsteigimu prasidėjo naujas kredito unijų veiklos etapas: dabar jos turėjo garantinius fondus, kuriais galėjo pasinaudoti finansinių sunkumų atveju. LKU kredito unijų grupės, kurią sudaro 45 kredito unijos, veiklą prižiūri Lietuvos bankas ir LCKU.

2018 m. sausio 1 d. baigta kredito unijų reforma leido susiformuoti centrinių kredito unijų grupėms, kurios stiprina kooperatinės bankininkystės veiklą, plėtoja finansinių paslaugų teikimą regionų, miestelių ir miestų gyventojams bei verslui. Šia sektoriaus reforma siekiama, kad centrinės kredito unijos ir jų narės kredito unijos būtų finansiškai atsakingos viena už kitą ir būtų suinteresuotos veiksminga savireguliacija, skirta šioms finansų įstaigoms apsisaugoti nuo žlugimo.

 Valdyba 

 Mindaugas Vijūnas – LCKU valdybos pirmininkas, administracijos vadovas.
 Aurimas Lankas – LCKU valdybos narys.
 Žygimantas Valys – LCKU valdybos narys.
 Rūtenis Šukevičius – LCKU valdybos narys.
 Kristina Vogulienė – LCKU valdybos narė.

 Šaltiniai 

 LKU kredito unijų grupė
Lietuvos centrinė kredito unija
 Lietuvos bankas

 Nuorodos 
Kategorija:Lietuvos finansų organizacijos